Rolf Gaustad

Rolf O. Gaustad (1930–2018) var en norsk langrennsløper og skiskytter som var på toppen av sin karriere i 1950-årene. 

Gaustad gikk for idrettslaget Leik og var blant annet med på å ta stafett-gull i langrenn under Norgesmesterskapet på ski i 1954 (forøvrig første gang stafett var en del av NM). De andre to på laget var Magnar Estenstad og Ola Unsgård. Gaustad gikk første etappe og lå på andreplass da han vekslet med Estenstad.Aftenposten morgen - Leik ble stafettmester (1.2.1954, s.10) Han var også en aktiv skiskytter og var blant annet med på å ta Norges lag til seier i militære patruljeløp.Aftenposten aften - Uttagning til Garmisch (bildetekst) (11.1.1962, s.6) Han ble han regnet som en av de beste skiskytterne og skogsløperne i HV-12.  Han var også en ivrig friidrettsløper og deltok blant annet i Oslo Maraton.  

Han var ansatt som sagbruksarbeider på Korsvegen sagbruk og arbeidet her frem til han ble pensjonist.

Rolf O. Gaustad var sønn av Odin Gaustad (1897-1984) og Berta Marie (pikenavn: Solberg) (1906-1992).  Han var ugift og hadde ingen barn. 

 Plasseringer 
 1954 Norgesmesterskapet på ski i Strinda (stafett) (Gull)
 1963 Militært VM i Chamonix (Militært patruljeløp)  (Deltok på Norges andrelag i stafetten som kom på 4.-plass) (han ble forøvrig nr. 36 på 15 km)Aftenposten morgen - Norge tok gull også i det militære patruljeløpet (25.2.1963, s.15)

 Referanser 

Kategori:Personer fra Melhus kommune
Kategori:Norske langrennsløpere
Kategori:Norske skiskyttere
Kategori:Norgesmestere i langrenn
Kategori:Deltakere i militært patruljeløp
Kategori:Hølonda
Kategori:Deltakere for Norge under Ski-VM 1954